
62 DR 30.11.2009 

 
■1640 

Projek ini tidak silap saya sejauh 5 kilometer dan ditawarkan kepada Citra Bina 
Sdn Bhd berharga RM29 juta melalui tender build and design. Saya difahamkan syarikat ini 
cuba menjual projek ini kepada beberapa syarikat dengan meletakkan komisen yang begitu 
tinggi sehingga sekarang tidak dapat dilaksanakan.  

Saya hendak tanya juga apakah masih sikap mengamalkan tender build and 
design ini? Ini kerana tender build and design ini Tuan Pengerusi, ianya membazirkan 
terutamanya menganiayai kontraktor-kontraktor apabila mereka terpaksa membuat design, 
mereka menggunakan consultant, arkitek, QS dan seumpamanya dan satu sahaja syarikat 
yang dapat, manakala mereka membelanjakan terutama banyak duit untuk membayar 
consultant-consultant untuk menyertai tender build and design ini. Apakah konsep ini masih 
diamalkan dan ianya didapati satu pendekatan yang membazir dan tidak menguntungkan 
pihak kontraktor-kontraktor tidak kira bumiputera atau pun tidak tetapi menggunakan 
konsep tender build and design ini?  

Tuan Pengerusi, saya juga ingin merujuk kepada Butiran 02800 – 
Memperbaiki/Mengganti dan Menaikkan Taraf Jalan dan Jambatan. Pertama, saya hendak 
tanya tentang tahap pencapaian projek naik taraf empat lorong Jambatan Sultan Yahya 
Petra di Kelantan di mana sebelum ini satu syarikat telah ditawarkan untuk melaksanakan 
projek ini dan saya difahamkan dijual kepada Red Land. Saya dengar Red Land jual pula 
projek ini kepada satu syarikat lain. Saya difahamkan berpangkalan di Sarawak. Betul atau 
tidak, saya hendak minta pengesahan.  

Saya nampak projek ini dilaksanakan tetapi saya hendak tanya berapakah kos? 
Adakah kosnya telah meningkat? Ini kerana mereka-mereka yang dapat projek ini dahulu 
saya nampaknya mungkin mereka sudah segar-bugar, mungkin dia sudah dapat komisen 
tetapi projek tidak siap dan apakah kerajaan menanggung kos yang lebih dalam 
melaksanakan projek ini? Iaitu bukan sahaja empat lorong tetapi masuk juga bypass 
sampai kepada KB Mall iaitu jalan utama di Kota Bharu. Jadi saya hendak tanya mengenai 
dengan status dan maklumat yang terperinci bersabit dengan jambatan ini kerana ianya 
menjadi rungutan rakyat Kelantan dan ianya membabitkan juga kredibiliti pihak agensi 
pelaksana kerana berbagai-bagai cerita yang dibuat yang tidak baik. Oleh sebab itu saya 
harap perkara ini dapat diberi penjelasan.  

Kedua, di bawah tajuk dan butiran yang sama, Jambatan Pasir Mas-Salor. Saya 
hendak tanya, dahulu saya pernah buat cadangan supaya jambatan ini dinaikkan empat 
lorong termasuk mewujudkan juga bypass atau pun jejambat bagi penyuraian kesesakan 
dan dalam jawapan sesi yang lalu Menteri Kerja Raya yang lalu telah memberi jawapan 
mengatakan projek ini akan dilaksanakan dalam Rancangan Malaysia Ke-10. Jadi saya 
hendak tahu apakah ianya benar-benar masuk dalam Rancangan Malaysia Ke-10 untuk 
menaikkan taraf empat lorong bagi jambatan Pasir Mas-Salor termasuklah jejambat yang 
saya sebutkan sebentar tadi sampai ke Bandar Baru Pasir Mas supaya ianya dapat 
membantu mengatasi lalu lintas.  

Seterusnya saya hendak tanya juga di bawah butiran yang sama iaitu bilakah jalan 
daripada Tanah Merah sampai ke Bulatan Lemang di Pasir Mas hendak dinaikkan empat 
lorong? Saya difahamkan sudah dinaikkan jalan Persekutuan dan yang saya tahu sekarang 
ini lebuh raya sudah bermula daripada Gerik sampai ke Tanah Merah tetapi Tanah Merah 
ke Pasir Mas masih jalan lama dan menjadi kesesakan dan bahaya yang saya tengok 
banyak berlaku kemalangan selama ini. Jadi apakah dinaikkan empat lorong dan bilakah 
akan dilaksanakan? Begitu juga jalan daripada Bulatan Lemang sampai ke Bandar Pasir 
Mas terus ke Bulatan Pasir Pekan, di Tumpat yang juga sepatutnya sudah lama 
dilaksanakan jalan empat lorong ini.  

Tuan Pengerusi, seterusnya saya hendak merujuk kepada Butiran 70000 - Projek 
Memperelok Jalan-Jalan. Saya hendak tanya pihak kementerian, saya mendapat maklum 
jalan raya Persekutuan dan lebuh raya kita menggunakan tar atau pun bitumen pada tahap 
off spec iaitu tahap kualiti rendah dan tidak bermutu sebagaimana yang didakwa standard 
kualiti yang diimport dari Singapura.  



#1640. Projek ini tidak silap saya sejauh 5 kilometer dan ditawarkan kepada Citra Bina Sdn Bhd berharga RM29 juta melalui tender build and design. Saya difahamkan syarikat ini cuba menjual projek ini kepada beberapa syarikat dengan meletakkan komisen yang begitu tinggi sehingga sekarang tidak dapat dilaksanakan. Saya hendak tanya juga apakah masih sikap mengamalkan tender build and design ini? Ini kerana tender build and design ini Tuan Pengerusi, ianya membazirkan terutamanya menganiayai kontraktor-kontraktor apabila mereka terpaksa membuat design, mereka menggunakan consultant, arkitek, QS dan seumpamanya dan satu sahaja syarikat yang dapat, manakala mereka membelanjakan terutama banyak duit untuk membayar consultant-consultant untuk menyertai tender build and design ini. Apakah konsep ini masih diamalkan dan ianya didapati satu pendekatan yang membazir dan tidak menguntungkan pihak kontraktor-kontraktor tidak kira bumiputera atau pun tidak tetapi menggunakan konsep tender build and design ini?. Tuan Pengerusi, saya juga ingin merujuk kepada Butiran 02800- Memperbaiki/Mengganti dan Menaikkan Taraf Jalan dan Jambatan. Pertama, saya hendak tanya tentang tahap pencapaian projek naik taraf empat lorong Jambatan Sultan Yahya Petra di Kelantan di mana sebelum ini satu syarikat telah ditawarkan untuk melaksanakan projek ini dan saya difahamkan dijual kepada Red Land. Saya dengar Red Land jual pula projek ini kepada satu syarikat lain. Saya difahamkan berpangkalan di Sarawak. Betul atau tidak, saya hendak minta pengesahan. Saya nampak projek ini dilaksanakan tetapi saya hendak tanya berapakah kos? Adakah kosnya telah meningkat? Ini kerana mereka-mereka yang dapat projek ini dahulu saya nampaknya mungkin mereka sudah segar-bugar, mungkin dia sudah dapat komisen tetapi projek tidak siap dan apakah kerajaan menanggung kos yang lebih dalam melaksanakan projek ini? Iaitu bukan sahaja empat lorong tetapi masuk juga bypass sampai kepada KB Mall iaitu jalan utama di Kota Bharu. Jadi saya hendak tanya mengenai dengan status dan maklumat yang terperinci bersabit dengan jambatan ini kerana ianya menjadi rungutan rakyat Kelantan dan ianya membabitkan juga kredibiliti pihak agensi pelaksana kerana berbagai-bagai cerita yang dibuat yang tidak baik. Oleh sebab itu saya harap perkara ini dapat diberi penjelasan. Kedua, di bawah tajuk dan butiran yang sama, Jambatan Pasir Mas-Salor. Saya hendak tanya, dahulu saya pernah buat cadangan supaya jambatan ini dinaikkan empat lorong termasuk mewujudkan juga bypass atau pun jejambat bagi penyuraian kesesakan dan dalam jawapan sesi yang lalu Menteri Kerja Raya yang lalu telah memberi jawapan mengatakan projek ini akan dilaksanakan dalam Rancangan Malaysia Ke-10. Jadi saya hendak tahu apakah ianya benar-benar masuk dalam Rancangan Malaysia Ke-10 untuk menaikkan taraf empat lorong bagi jambatan Pasir Mas-Salor termasuklah jejambat yang saya sebutkan sebentar tadi sampai ke Bandar Baru Pasir Mas supaya ianya dapat membantu mengatasi lalu lintas. Seterusnya saya hendak tanya juga di bawah butiran yang sama iaitu bilakah jalan daripada Tanah Merah sampai ke Bulatan Lemang di Pasir Mas hendak dinaikkan empat lorong? Saya difahamkan sudah dinaikkan jalan Persekutuan dan yang saya tahu sekarang ini lebuh raya sudah bermula daripada Gerik sampai ke Tanah Merah tetapi Tanah Merah ke Pasir Mas masih jalan lama dan menjadi kesesakan dan bahaya yang saya tengok banyak berlaku kemalangan selama ini. Jadi apakah dinaikkan empat lorong dan bilakah akan dilaksanakan? Begitu juga jalan daripada Bulatan Lemang sampai ke Bandar Pasir Mas terus ke Bulatan Pasir Pekan, di Tumpat yang juga sepatutnya sudah lama dilaksanakan jalan empat lorong ini. Tuan Pengerusi, seterusnya saya hendak merujuk kepada Butiran 70000- Projek Memperelok Jalan-Jalan. Saya hendak tanya pihak kementerian, saya mendapat maklum jalan raya Persekutuan dan lebuh raya kita menggunakan tar atau pun bitumen pada tahap off spec iaitu tahap kualiti rendah dan tidak bermutu sebagaimana yang didakwa standard kualiti yang diimport dari Singapura.